Ontsnapte verdagte weer aangekeerArgieffoto Danon Kruger, in sy laat 20’s, wat op 24 April uit aanhouding ontsnap het, is Sondag weer aangekeer. “Kruger is omstreeks 01:00 deur beamptes van die Lichtenburg-polisie in hegtenis geneem,” het kol. Sabata Mokgwabone, woordvoerder van die polisie in Noordwes, gesê. Kruger was in aanhouding in verband met twee sake van besigheidsroof onderskeidelik in Maart 2014 en Maart 2016 in Lichtenburg. “Die verdagte is in hegtenis geneem toe hy uit die dorp gery het.” Hy sal na verwagting Dinsdag in die Lichtenburg-landdroshof verskyn.